Document ID: /roh_data/filtered/fineweb-2-filterrobots_roh.jsonl.gz/66273

Arrestà figura centrala da la scena da salafists
- Mesemna, 22.6.2016, 11:08
Per l'emprima gia ha la procura publica federala laschà arrestar in chau da la scena da salafists da Winterthur. Il convertit visitava la moschea An'Nur ed aveva sco i para contact cun dschihadists da Winterthur ch'èn viagiads en la Siria ed en l'Irac.
L'um sa chattia dapi plirs mais en arrest d'inquisiziun ha la Rundschau da SRF chattà or. Davart las rinfatschas cunter l'um na veglia la procura publica betg s'exprimer. Tenor retschertgas da l'emissiun «Rundschau» sa basa il suspect sin il sustegn e la commembranza d'in'organisaziun da terror.
L'um è ina persuna enconuschenta en la scena da salafists a Winterthur. Là visitava el ina moschea che vegn messa en connex cun viadis en il Dschihad.